CELEX: 32006D0514
Language: hu
Date: 2006-07-20 00:00:00
Title: 2006/514/EK: A Bizottság határozata ( 2006. július 20. ) bizonyos szabványoknak a 2001/95/EK európai parlamenti és tanácsi irányelv általános biztonsági követelményével való megfeleléséről és hivatkozásaik közzétételéről a Hivatalos Lapban  (az értesítés a C(2006) 3277. számú dokumentummal történt)   (EGT vonatkozású szöveg)

22.7.2006   
            
            
               HU
            
            
               Az Európai Unió Hivatalos Lapja
            
            
               L 200/35
            
         
      A BIZOTTSÁG HATÁROZATA
   
   (2006. július 20.)
   bizonyos szabványoknak a 2001/95/EK európai parlamenti és tanácsi irányelv általános biztonsági követelményével való megfeleléséről és hivatkozásaik közzétételéről a Hivatalos Lapban
   (az értesítés a C(2006) 3277. számú dokumentummal történt)
   (EGT vonatkozású szöveg)
   (2006/514/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének második és negyedik albekezdésére,
   a műszaki szabványok és szabályok terén történő információszolgáltatási eljárás és az információs társadalom szolgáltatásaira vonatkozó szabályok megállapításáról szóló, 1998. június 22-i 98/34/EK európai parlamenti és tanácsi irányelv (2) 5. cikkével összhangban felállított állandó bizottsággal folytatott konzultációt követően,
   mivel:
   
               (1)
            
            
               A 2001/95/EK irányelv 3. cikkének (1) bekezdése szerint a termelők kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikkének (2) bekezdése értelmében egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha az megfelel az olyan európai szabványokat átvevő önkéntesen alkalmazandó nemzeti szabványoknak, amelyeknek a hivatkozásait a Bizottság ezen irányelv 4. cikkével összhangban az Európai Unió Hivatalos Lapjában kihirdette.
            
         
               (3)
            
            
               Az irányelv 4. cikkének (1) bekezdése szerint az európai szabványokat a Bizottság megbízásából európai szabványügyi testületeknek kell megállapítaniuk. Ezeknek a szabványoknak a hivatkozásait a Bizottság fogja közzétenni.
            
         
               (4)
            
            
               Az irányelv 4. cikkének (2) bekezdése megállapítja az európai szabványügyi testületek által az irányelv hatálybalépése előtt elfogadott szabványok hivatkozásainak közzétételére vonatkozó eljárást. Amennyiben ezek a szabványok biztosítják az általános biztonsági előírásnak való megfelelést, a Bizottság dönt hivatkozásaik kihirdetéséről az Európai Unió Hivatalos Lapjában. Ezekben az esetekben a Bizottság, saját kezdeményezésből vagy egy tagállam kérésére, az irányelv 15. cikkének (2) bekezdése szerint megállapított eljárással összhangban határoz arról, hogy a kérdéses szabvány megfelel-e az általános biztonsági előírásnak. A Bizottság a 98/34/EK irányelv 5. cikke által létrehozott bizottsággal folytatott konzultációt követően dönt hivatkozásai közzétételéről. A Bizottság döntéséről értesíti a tagállamokat.
            
         
               (5)
            
            
               Mindazonáltal néhány szabványt már elfogadtak az európai szabványügyi testületek az irányelv hatálybalépése óta, az irányelv 4. cikke (1) bekezdése szerinti megbízás nélkül. A jogalkotó szándéka az volt, hogy biztosítsa az európai szabványügyi testületekkel való együttműködést, és hogy elismerje azokat a biztonsági szabványokat, amelyek megfelelőek, de az irányelv hatálya alá tartozó olyan termékekre vonatkoznak, amelyekre a Bizottság nem adott felhatalmazást a 4. cikkben említett vonatkozó rendelkezésekkel összhangban. Ezért indokolt kihirdetni ezeknek a szabványoknak a hivatkozásait, és ebből a célból a 4. cikk (2) bekezdése által megállapított eljárással összhangban eljárni.
            
         
               (6)
            
            
               A mellékletben felsorolt szabványoknak az általános biztonsági előírással való megfeleléséről szóló ezen határozat a Bizottság kezdeményezésére született.
            
         
               (7)
            
            
               Az e határozatban előírt intézkedések összhangban vannak a 2001/95/EK irányelvben felállított bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben felsorolt szabványok megfelelnek a 2001/95/EK irányelv általános biztonsági előírásának a hatályuk alá tartozó kockázatok vonatkozásában.
   2. cikk
   A mellékletben szereplő szabványok hivatkozásait az Európai Unió Hivatalos Lapjának C részében teszik közzé.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. július 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 11., 2002.1.15., 4. o.
   
      (2)  HL L 204., 1998.7.21., 37. o. A 98/48/EK irányelvvel (HL L 217., 1998.8.5., 18. o.) módosított irányelv.
   
      MELLÉKLET
      Az e határozat 1. és 2. cikkében említett szabványok:
      
                  1.
               
               
                  EN 581-1:2006 „Külső téri bútorok – Ülőbútorok és asztalok kempingezéshez, lakásban való és közületi használatra – 1. rész: Általános biztonsági követelmények”
               
            
                  2.
               
               
                  EN 957-1:2005 „Helyhez kötött edzőkészülékek – 1. rész: Általános biztonsági követelmények és vizsgálati módszerek”
               
            
                  3.
               
               
                  EN 957-2:2003 „Helyhez kötött edzőkészülékek – 2. rész: Erő-edzőkészülékek, kiegészítő biztonsági követelmények és vizsgálati módszerek”
               
            
                  4.
               
               
                  EN 957-4:1996 „Helyhez kötött edzőkészülékek – 4. rész: Erőedzőpadok, kiegészítő biztonsági követelmények és vizsgálati módszerek”
               
            
                  5.
               
               
                  EN 957-5:1996 „Helyhez kötött edzőkészülékek – 5. rész: Pedálos edzőkészülékek, kiegészítő biztonsági követelmények és vizsgálati módszerek”
               
            
                  6.
               
               
                  EN 957-6:2001 „Helyhez kötött edzőkészülékek – 6. rész: Futószalagok különleges biztonsági követelményei és vizsgálati módszerei”
               
            
                  7.
               
               
                  EN 957-7:1998 „Helyhez kötött edzőkészülékek – 7. rész: Evezőkészülékek, kiegészítő biztonsági követelmények és vizsgálati módszerek”
               
            
                  8.
               
               
                  EN 957-8:1998 „Helyhez kötött edzőkészülékek – 8. rész: Lépő-, lépcsőző- és mászókészülékek – Kiegészítő biztonsági követelmények és vizsgálati módszerek”
               
            
                  9.
               
               
                  EN 957-9:2003 „Helyhez kötött edzőkészülékek – 9. rész: Elliptikus pályájú edzőkészülékek, kiegészítő biztonsági követelmények és vizsgálati módszerek”
               
            
                  10.
               
               
                  EN 957-10:2005 „Helyhez kötött edzőkészülékek – 10. rész: Edzőkerékpár rögzített kerékkel vagy szabadonfutó kerék nélkül, kiegészítő különleges biztonsági követelmények és vizsgálati módszerek”
               
            
                  11.
               
               
                  EN 13209-1:2004 „Termékek csecsemők és kisgyermekek részére – Csecsemőhordozó – Biztonsági követelmények és vizsgálati módszerek – 1. rész: Keretes hátihordozó”
               
            
                  12.
               
               
                  EN 14682:2004 „A gyermekruházat biztonsága – Zsinórok és húzózsinórok a gyermekruházaton – Műszaki előírások”
               
            
                  13.
               
               
                  EN 14764:2005 „Városi és túrakerékpárok – Biztonsági követelmények és vizsgálati módszerek”
               
            
                  14.
               
               
                  EN 14766:2005 „Hegyi kerékpárok – Biztonsági követelmények és vizsgálati módszerek”
               
            
                  15.
               
               
                  EN 14781:2005 „Versenykerékpárok – Biztonsági követelmények és vizsgálati módszerek”
               
            
                  16.
               
               
                  EN 14872:2006 „Kerékpárok – Kerékpártartozékok – Csomagtartók”